PMIndiaData/PMIndiaSum huggingface dataset:
കടല്‍ യാത്രികര്‍ക്ക് വേണ്ട സൗകര്യങ്ങളൊരുക്കാന്‍ ഇന്ത്യയും ബംഗ്ലാദേശം ധാരണാപത്രത്തിലേര്‍പ്പെടും

കടല്‍ ഗതാഗതത്തിന് (എയ്ഡ്‌സ് ഓണ്‍ നാവിഗേഷന്‍-അറ്റോണ്‍സ്)വേണ്ട സൗകര്യങ്ങള്‍ ഒരുക്കുന്നതിന് ബംഗ്ലാദേശുമായി ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഇന്ത്യാ ഗവണ്‍മെന്റിനെ പ്രതിനീധികരിച്ച് കേന്ദ്ര ഷിപ്പിംഗ് മന്ത്രാലയത്തിന്റെയും ഷിപ്പിംഗ് വകുപ്പിന്റെയും കീഴിലുള്ള ഡയക്ടര്‍ ജനറല്‍ ഓഫ് ലൈറ്റ് ഹൗസ് ആന്റ് ലൈറ്റ്ഷിപ്പ്‌സും (ഡി.ജി.എല്‍.എല്‍) ബംഗ്ലാദേശ് ഗവണ്‍മെന്റുമായാണ് ധാരണാപത്രം ഒപ്പിടുന്നത്. അപകടങ്ങളെക്കുറിച്ചും ലൈറ്റ് ഹൗസുകളെക്കുറിച്ചുമുളള വിവരങ്ങള്‍ കൈമാറുകയെന്നതാണ് ധാരണാപത്രത്തിന്റെ ഉദ്ദേശ്യം. അതോടൊപ്പം കപ്പലുകളുടെ സഞ്ചാരവും ഓട്ടോമാറ്റിക്ക് ഐഡന്റിഫിക്കേഷന്‍ ശൃംഖല സംബന്ധിച്ചും വിവരങ്ങള്‍ കൈമാറും. കൂടാതെ ഇന്റര്‍നാഷണല്‍ അസോസിയേഷന്‍ ഓഫ് മറ്റെന്‍ എയിഡ്‌സ് ടു നാവിഗേഷന്‍ ആന്റ് ലൈറ്റ്ഹൗസ് അതോറിറ്റീസി(ഐ.എ.എല്‍.എ)ന്റെ മാനദണ്ഡപ്രകാരമുള്ള പരിശീലനം ബംഗ്ലാദേശിലെ അറ്റോണ്‍സ് മാനേജര്‍മാര്‍ക്കും സാങ്കേതികവിദഗ്ധര്‍ക്കും നല്‍കും. ഇതിലൂടെ രണ്ടു രാജ്യങ്ങള്‍ക്കും അറ്റോണ്‍സിനെക്കുറിച്ച് അറിയിപ്പുകള്‍ കൈമാറാനാകും. ആവശ്യം വേണ്ട പരിശീലനങ്ങളിലൂടെ അറ്റോണ്‍ മേഖലയുമായി ബന്ധപ്പെടുന്നവര്‍ക്ക് അക്കാദമിക ആശയവിനിമയത്തിനുള്ള സാദ്ധ്യതകള്‍ ഉണ്ടാകും. അതോടൊപ്പം ഈ മേഖലയില്‍ പ്രവര്‍ത്തിക്കുന്നവരുടെ കഴിവുകള്‍ മെച്ചപ്പെടുത്തുന്നതിന് ആവശ്യമായ ശില്‍പ്പശാലകളും സമ്മേളനങ്ങളും സംഘടിപ്പിക്കാനും കഴിയും. തെക്കന്‍ ഏഷ്യന്‍ രാജ്യങ്ങളില്‍ അറ്റോണ്‍ പരിശീലനത്തിനുള്ള ശേഷിവര്‍ദ്ധിപ്പിക്കുന്നതിന് ഈ പരസ്പര സഹായത്തിനുള്ള ധാരണാപത്രത്തിലൂടെ കഴിയും. ഇതിലൂടെ ഐ.എ.എല്‍.എയുടെ മോഡല്‍ കോഴ്‌സായ ഇ-141/1യുടെയുടെ അടിസ്ഥാനത്തിലുള്ള മാനേജ്‌മെന്റ് ഓഫ് നാവിഗേഷന്‍ എയ്ഡ് പരീശിലനത്തിന് കൂടുതല്‍ പ്രോത്സാഹനം ലഭിക്കും. ഐ.എ.എല്‍.എയുടെ മാര്‍ഗ്ഗനിര്‍ദ്ദേശപ്രകാരമുള്ള മറ്റ് പ്രൊഫഷണല്‍ പരിശീലനങ്ങളുടെ സാദ്ധ്യതകളും തുറന്നിടും. തെക്കേ ഏഷ്യന്‍ മേഖലയിലെ രണ്ടു പ്രധാനപ്പെട്ട വികസ്വരരാജ്യങ്ങളാണ് ഇന്ത്യയും ബംഗ്ലാദേശും. രണ്ടു രാജ്യങ്ങളള്‍ക്കും വളരെ ദീര്‍ഘമായ സൗഹൃദത്തിന്റെയും സഹവര്‍ത്തിത്വത്തിന്റെയും പാരമ്പര്യമാണുള്ളത്. ഇരു രാജ്യങ്ങളിലെയും പ്രമുഖരുടെ നിരന്തരമായ പരസ്പര സന്ദര്‍ശനങ്ങളിലൂടെ അടുത്തകാലത്തായി ഈ ബന്ധം കൂടുതല്‍ ദൃഢമായിട്ടുമുണ്ട്.
പാരാലിമ്പിക് ഗെയിംസിൽ പുരുഷ ഡിസ്കസ് ത്രോയിൽ വെള്ളി മെഡൽ നേടിയ യോഗേഷ് കതുനിയയെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക്സ് ഗെയിംസിൽ പുരുഷ ഡിസ്കസ് ത്രോയിൽ വെള്ളി മെഡൽ നേടിയ യോഗേഷ് കതുനിയയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "യോഗേഷ് കതുനിയയുടെ മികച്ച പ്രകടനം. അദ്ദേഹം വെള്ളി മെഡൽ നേടിയതിൽ ആഹ്ളാദിക്കുന്നു. അദ്ദേഹത്തിന്റെ മാതൃകാപരമായ വിജയം വളർന്നുവരുന്ന കായികതാരങ്ങളെ പ്രചോദിപ്പിക്കും. അദ്ദേഹത്തിന് അഭിനന്ദനങ്ങൾ. അദ്ദേഹത്തിന്റെ ഭാവി ശ്രമങ്ങൾക്ക് ആശംസകൾ.
ജന്‍ജാതീയ ഗൗരവദിനത്തില്‍ റാഞ്ചിയില്‍ ഭഗവാന്‍ ബിര്‍സ മുണ്ഡ സ്മാരക ഉദ്യാനവും സ്വാതന്ത്ര്യസമരസേനാനികളെക്കുറിച്ചുള്ള മ്യൂസിയവും പ്രധാനമന്ത്രി ഉദ്ഘാടനം ചെയ്തു

ഭഗവാന്‍ ബിര്‍സ മുണ്ഡയുടെ ജന്മദിനം ജന്‍ജാതീയ ഗൗരവ ദിനമായി ആഘോഷിക്കുമെന്ന് ഇന്ത്യാ ഗവണ്‍മെന്റ് പ്രഖ്യാപിച്ചു. ഇതിന്റെ ഭാഗമായി പ്രധാനമന്ത്രി ശ്രീ നരേന്ദ്രമോദി ഇന്ന് വീഡിയോകോണ്‍ഫറന്‍സിലൂടെ റാഞ്ചിയിലെ ഭഗവാന്‍ ബിര്‍സ മുണ്ഡ സ്മാരക ഉദ്യാനവും സ്വാതന്ത്ര്യസമരസേനാനികളെക്കുറിച്ചുള്ള മ്യൂസിയവും ഉദ്ഘാടനം ചെയ്തു. ജാര്‍ഖണ്ഡ് ഗവര്‍ണറും മുഖ്യമന്ത്രിയും കേന്ദ്രമന്ത്രിമാരും ചടങ്ങില്‍ പങ്കെടുത്തു. സ്വാതന്ത്ര്യത്തിന്റെ ഈ അമൃതകാലത്ത്, ഇന്ത്യയുടെ ഗിരിവര്‍ഗപാരമ്പര്യത്തിനും വീരചരിതങ്ങള്‍ക്കും കൂടുതല്‍ അര്‍ത്ഥവത്തും മഹത്തുറ്റതുമായ സ്വത്വം നല്‍കാന്‍ രാജ്യം തീരുമാനിച്ചതായി സദസിനെ അഭിസംബോധന ചെയ്തു പ്രധാനമന്ത്രി പറഞ്ഞു. ''ഇതിനായി, ഇന്നുമുതല്‍ എല്ലാ വര്‍ഷവും നവംബര്‍ 15ന്, അതായത് ഭഗവാന്‍ ബിര്‍സ മുണ്ഡയുടെ ജന്മദിനം, 'ജനജാതീയ ഗൗരവ ദിന'മായി രാജ്യം ആഘോഷിക്കുമെന്ന ചരിത്രപരമായ തീരുമാനമെടുത്തിട്ടുണ്ട്.''- ഈ ചരിത്രമുഹൂര്‍ത്തത്തില്‍ രാജ്യത്തെ അഭിവാദ്യം ചെയ്തു പ്രധാനമന്ത്രി പറഞ്ഞു. ശ്രീ അടല്‍ ബിഹാരി വാജ്‌പേയിക്കും പ്രധാനമന്ത്രി ശ്രദ്ധാഞ്ജലി അര്‍പ്പിച്ചു. ജാര്‍ഖണ്ഡ് സംസ്ഥാനം നിലവില്‍ വന്നത് അദ്ദേഹത്തിന്റെ കരുത്തുറ്റ ഇച്ഛാശക്തിയാലാണെന്നും പ്രധാനമന്ത്രി ചൂണ്ടിക്കാട്ടി. ''കേന്ദ്രഗവണ്‍മെന്റിനുകീഴില്‍ ആദ്യമായി ഒരു പ്രത്യേക ഗിരിവര്‍ഗ മന്ത്രാലയത്തിനു രൂപം നല്‍കുകയും ഗിരിവര്‍ഗ താല്‍പ്പര്യങ്ങളെ രാജ്യത്തിന്റെ നയങ്ങളുമായി ബന്ധിപ്പിക്കുകയും ചെയ്തത് അടല്‍ ജിയാണ്''- ശ്രീ മോദി കൂട്ടിച്ചേര്‍ത്തു. ഭഗവാന്‍ ബിര്‍സ മുണ്ഡ സ്മാരക ഉദ്യാനത്തിന്റെയും സ്വാതന്ത്ര്യസമരസേനാനികളെക്കുറിച്ചുള്ള മ്യൂസിയത്തിന്റെയും പേരില്‍ രാജ്യത്തെ ഗിരിവര്‍ഗവിഭാഗങ്ങളെയും ഇന്ത്യയിലെ ഓരോ പൗരനെയും പ്രധാനമന്ത്രി അഭിനന്ദിച്ചു. ''സ്വാതന്ത്ര്യസമരത്തില്‍ പങ്കെടുത്ത ഗിരിവര്‍ഗനായകരുടെ സംഭാവനകള്‍ ചിത്രീകരിക്കുന്ന വൈവിധ്യമാര്‍ന്ന നമ്മുടെ ഗിരിവര്‍ഗസംസ്‌കാരത്തിന്റെ ജീവസ്സുറ്റ വേദിയായി ഈ മ്യൂസിയം മാറും.''- അദ്ദേഹം പറഞ്ഞു. ഭഗവാന്‍ ബിര്‍സയുടെ കാഴ്ചപ്പാടുകളെക്കുറിച്ചു സംസാരിക്കവേ, ആധുനികതയുടെ പേരില്‍ വൈവിധ്യങ്ങളോടും പൗരാണിക സ്വത്വത്തോടും പ്രകൃതിയോടും വിമുഖതകാട്ടുന്നതു സമൂഹത്തിന്റെ ക്ഷേമത്തിനുള്ള മാര്‍ഗമല്ലെന്നു ഭഗവാന്‍ ബിര്‍സയ്ക്ക് അറിയാമായിരുന്നുവെന്നു പ്രധാനമന്ത്രി ചൂണ്ടിക്കാട്ടി. അതേസമയം, ആധുനിക വിദ്യാഭ്യാസത്തെ പിന്തുണച്ചിരുന്ന അദ്ദേഹം സ്വന്തം സമൂഹത്തിന്റെ പോരായ്മകള്‍ക്കും തെറ്റുകുറ്റങ്ങള്‍ക്കുമെതിരെ സംസാരിക്കാനും ധൈര്യം കാട്ടിയിരുന്നു. സ്വാതന്ത്ര്യസമരം ലക്ഷ്യമിട്ടത് ഇന്ത്യയുടെ അധികാരം, ഇന്ത്യക്കുവേണ്ടി തീരുമാനങ്ങളെടുക്കാനുള്ള അധികാരം, ഇന്ത്യക്കാരുടെ കൈകളിലേക്കു കൈമാറുക എന്നതായിരുന്നെന്നു പ്രധാനമന്ത്രി പറഞ്ഞു. എന്നാല്‍ അതേ സമയം, 'ധര്‍തീ ആബാ'യുടെ പോരാട്ടം ഇന്ത്യയുടെ ഗിരിവര്‍ഗസമൂഹത്തിന്റെ സ്വത്വം ഇല്ലാതാക്കാന്‍ ആഗ്രഹിക്കുന്ന ചിന്തയ്ക്കെതിരായിരുന്നു. ''ഭഗവാന്‍ ബിര്‍സ സമൂഹത്തിനായി ജീവിച്ചു, തന്റെ സംസ്‌കാരത്തിനും രാജ്യത്തിനുമായി ജീവന്‍ത്യജിച്ചു. അതിനാല്‍, അദ്ദേഹം ഇപ്പോഴും നമ്മുടെ വിശ്വാസത്തില്‍, നമ്മുടെ മനോഭാവങ്ങളില്‍, ആരാധ്യനായി നിലകൊള്ളുന്നു.''- പ്രധാനമന്ത്രി പറഞ്ഞു. 'ധര്‍തീ ആബാ' ഈ ഭൂമിയില്‍ അധികനാള്‍ കഴിഞ്ഞില്ല. എന്നാല്‍ ആ ചുരുങ്ങിയ ജീവിതത്തിനിടയില്‍ അദ്ദേഹം രാജ്യത്തിനുവേണ്ടി ഒരു ചരിത്രം രചിക്കുകയും ഇന്ത്യയുടെ തലമുറകള്‍ക്കു ദിശാബോധം പകരുകയും ചെയ്തു,' പ്രധാനമന്ത്രി കൂട്ടിച്ചേര്‍ത്തു.
മണിപ്പൂരിൽ അസം റൈഫിൾസിന്റെ വാഹനവ്യൂഹത്തിന് നേരെയുണ്ടായ ആക്രമണത്തെ പ്രധാനമന്ത്രി അപലപിച്ചു

മണിപ്പൂരിൽ അസം റൈഫിൾസിന്റെ വാഹനവ്യൂഹത്തിന് നേരെയുണ്ടായ ആക്രമണത്തെ പ്രധാനമന്ത്രി ശ്രീ നരേന്ദ്ര മോദി അപലപിച്ചു. ഇന്ന് വീരമൃത്യു വരിച്ച സൈനികർക്കും കുടുംബാംഗങ്ങൾക്കും അദ്ദേഹം ആദരാഞ്ജലികൾ അർപ്പിച്ചു. പ്രധാനമന്ത്രി ട്വീറ്റ് ചെയ്തു: "മണിപ്പൂരിൽ അസം റൈഫിൾസ് വാഹനവ്യൂഹത്തിന് നേരെയുണ്ടായ ആക്രമണത്തെ ശക്തമായി അപലപിക്കുന്നു. ഇന്ന് വീരമൃത്യു വരിച്ച സൈനികർക്കും കുടുംബാംഗങ്ങൾക്കും ഞാൻ ആദരാഞ്ജലികൾ അർപ്പിക്കുന്നു. അവരുടെ ത്യാഗം ഒരിക്കലും മറക്കില്ല. ദുഃഖത്തിന്റെ ഈ വേളയിൽ എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്."
‘നദികള്‍ തമ്മില്‍ ബന്ധിപ്പിക്കുന്നതിനു വേണ്ടിയുള്ള പ്രത്യേക സമിതിയുടെ രൂപീകരണവും’ നിലവിലെ സ്ഥിതിയും പുരോഗതിയും സംബന്ധിച്ച റിപ്പോര്‍ട്ടും മന്ത്രിസഭ അംഗീകരിച്ചു

നദികളുടെ ബന്ധിപ്പിക്കല്‍ സംബന്ധിച്ച 2002ലെ 512-ാം റിട്ട് പെറ്റീഷന്‍ ( സിവില്‍), 2002ലെ 668-ാം നമ്പര്‍ റിട്ട് ഹര്‍ജി എന്നിവയുടെ അടിസ്ഥാനത്തില്‍ 27.2.2012നു സുപ്രീംകോടതി പുറപ്പെടുവിച്ച വിധി നടപ്പാക്കുന്നതിന്റെ ഭാഗമായി ‘നദികള്‍ തമ്മിലുള്ള കൂട്ടിച്ചേര്‍ക്കല്‍ സംബന്ധിച്ച പ്രത്യേകസമിതി’രൂപീകരിച്ചതിനും നിലവിലെ സ്ഥിതിയെയും പുരോഗതിയും കുറിച്ചുള്ള റിപ്പോര്‍ട്ടിനും പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. നദികള്‍ തമ്മിലുള്ള മൂല്യവത്തായ കൂട്ടിച്ചേര്‍ക്കല്‍ പദ്ധതി സംബന്ധിച്ച് ഭാരത സര്‍ക്കാരിന്റെ 1980ലെ ദേശീയ പരിപ്രേക്ഷ്യ രൂപരേഖ പ്രകാരം മേല്‍നോട്ടം നടത്തുന്നതിന് കേന്ദ്ര മന്ത്രിസഭാ യോഗത്തിന്റെ അംഗീകാരം സഹായകമാകും. നിലവിലെ സ്ഥിതിയെയും പുരോഗതിയേയും കുറിച്ച് നദികള്‍ തമ്മില്‍ ബന്ധിപ്പിക്കുന്നതു സംബന്ധിച്ച പ്രത്യേക സമിതിയുടെ റിപ്പോര്‍ട്ട് മന്ത്രിസഭയുടെ അറിവിലേക്കായി എല്ലാ വര്‍ഷവും രണ്ട് തവണ സമര്‍പ്പിക്കും; സാധ്യമാകുന്നത്ര വേഗം രാജ്യതാല്‍പര്യം മാനിച്ച് പെട്ടെന്നും ക്രമപ്രകാരവും തീരുമാനങ്ങളെടുക്കല്‍ അത് എളുപ്പമാക്കും.
പ്രധാനമന്ത്രി സായുധസേനാ പതാക ദിനത്തില്‍ പ്രധാനമന്ത്രിയുടെ അഭിവാദ്യം

സായുധസേനാംഗങ്ങളായ സൈനികരെയും മുന്‍ പട്ടാളക്കാരെയും സായുധസേനാ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അഭിവാദ്യം ചെയ്തു. ”സായുധസേനാ പതാക ദിനത്തില്‍ നമ്മുടെ ധീരരായ സൈനികരുടെയും മുന്‍ പട്ടാളക്കാരുടെയും ശൗര്യത്തെ നാം അഭിവാദ്യം ചെയ്യുകയും അവരുടെ ക്ഷേമത്തിനായുള്ള പ്രതിബദ്ധത ആവര്‍ത്തിച്ച് സ്ഥിരീകരിക്കുകയും ചെയ്യുന്നു”. പ്രധാനമന്ത്രി പറഞ്ഞു.
2019 ജനുവരി അഞ്ചിനു പ്രധാനമന്ത്രി ഝാര്‍ഖണ്ഡും ഒഡിഷയും സന്ദര്‍ശിക്കും

2019 ജനുവരി അഞ്ചിനു പ്രധാനമന്ത്രി ശ്രീ. നരേന്ദ്ര മോദി ഝാര്‍ഖണ്ഡും ഒഡിഷയും സന്ദര്‍ശിക്കും. ഝാര്‍ഖണ്ഡില്‍ നോര്‍ത്ത് കോയല്‍ (മണ്ഡല്‍ അണക്കെട്ട്) പുനരുജ്ജീവന പദ്ധതിക്കും കന്‍ഹര്‍ സ്റ്റോണ്‍ പൈപ്പ്‌ലൈന്‍ ജലസേചന പദ്ധതിക്കും അദ്ദേഹം തറക്കല്ലിടും. പ്രധാനമന്ത്രി ആവാസ് യോജന പദ്ധതിയിലെ 25,000 ഗുണഭോക്താക്കളുടെ സംയുക്ത ഇ-ഗൃഹപ്രവേശം വീഡിയോ കോണ്‍ഫറന്‍സിങ് വഴി പ്രധാനമന്ത്രി ഉദ്ഘാടനം ചെയ്യും. ഇതോടൊപ്പം പൊതുയോഗത്തെ അഭിസംബോധന ചെയ്യുന്നുമുണ്ട്. തുടര്‍ന്ന്, അദ്ദേഹം ഒഡിഷയിലേക്കു തിരിക്കും. ബാരിപാഡയില്‍ ഐ.ഒ.സി.എല്‍. പൈപ്പ്‌ലൈന്‍ പദ്ധതിയുടെ ബാലസോര്‍-ഹല്‍ദിയ-ദുര്‍ഗാപൂര്‍ ഭാഗവും ബാലസോര്‍ മള്‍ട്ടിമോഡല്‍ ലോജിസ്റ്റിക് പാര്‍ക്കും പ്രധാനമന്ത്രി രാഷ്ട്രത്തിനു സമര്‍പ്പിക്കും. ഹരിപൂര്‍ഗഢിലെ പുരാതന കോട്ടയില്‍ രസികറായ് ക്ഷേത്ര സംരക്ഷണ-വികസന പ്രവൃത്തിയുടെ ഉദ്ഘാടന ശിലാഫലകം അദ്ദേഹം അനാച്ഛാദനം ചെയ്യും. വിവിധ ദേശീയ പാതകള്‍ നാലുവരിപ്പാതയാക്കുന്ന പ്രവൃത്തിക്കു തറക്കല്ലിടുന്ന ശ്രീ. നരേന്ദ്ര മോദി, ആറു പാസ്‌പോര്‍ട്ട് സേവാകേന്ദ്രങ്ങളുടെ ഉദ്ഘാടനവും നിര്‍വഹിക്കും. ടാറ്റാനഗറില്‍നിന്നു ബദംപഹറിലേക്കുള്ള രണ്ടാമതു പാസഞ്ചര്‍ ട്രെയിന്‍ അദ്ദേഹം ഫ്‌ളാഗ് ഓഫ് ചെയ്യും. ബാരിപ്പാഡയില്‍ പ്രധാനമന്ത്രി പൊതുയോഗത്തെ അഭിസംബോധന ചെയ്യുന്നുമുണ്ട്.
കർണാടക നിയമസഭാ  ഡെപ്യൂട്ടി സ്പീക്കർ  ആനന്ദ് മാമണിയുടെ നിര്യാണത്തിൽ പ്രധാനമന്ത്രി അനുശോചിച്ചു

കർണാടക നിയമസഭയുടെ ഡെപ്യൂട്ടി സ്പീക്കർ ശ്രീ ആനന്ദ് മാമണിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ട്വീറ്റിൽ പ്രധാനമന്ത്രി പറഞ്ഞു : “കർണ്ണാടക നിയമസഭയുടെ ഡെപ്യൂട്ടി സ്പീക്കർ ശ്രീ ആനന്ദ് മാമണിയുടെ നിര്യാണത്തിൽ വേദനിക്കുന്നു. സാമൂഹിക ശാക്തീകരണത്തിനായി വിപുലമായി പ്രവർത്തിച്ച ശക്തനായ നേതാവായിരുന്നു അദ്ദേഹം. കർണാടകത്തിലുടനീളം ബിജെപിയെ ശക്തിപ്പെടുത്താനും അദ്ദേഹം പ്രവർത്തിച്ചു. അദ്ദേഹത്തിന്റെ കുടുംബാംഗങ്ങളോടും അനുഭാവികളോടും അനുശോചനം രേഖപ്പെടുത്തുന്നു. ഓം ശാന്തി.”
പാക്യോംഗ് വിമാനത്താവളം പ്രധാനമന്ത്രി ഉദ്ഘാടനം ചെയ്തു, സിക്കിമിലേക്ക് വ്യോമയാന ബന്ധമെത്തി

സിക്കിമിലെ പാക്യോംഗ് വിമാനത്താവളം പ്രധാനമന്ത്രി ശ്രീ. നരേന്ദ്ര മോദി ഇന്ന് ഉദ്ഘാടനം ചെയ്തു. ഹിമാലയന്‍ സംസ്ഥാനമായ സിക്കിമിലെ ആദ്യ വിമാനത്താവളമാണിത്. രാജ്യത്തെ നൂറാമത്തേതും. സിക്കിമിനെ സംബന്ധിച്ച് ഏറെ ചരിത്രപരവും രാജ്യത്തിന് ഏറെ പ്രധാനപ്പെട്ടതുമായ ദിനമാണിതെന്ന് തദവസരത്തില്‍ വലിയൊരു പൊതുയോഗത്തെ അഭിസംബോധന ചെയ്തുകൊണ്ട് പ്രധാനമന്ത്രി പറഞ്ഞു. പാക്യോംഗ് വിമാനത്താളം പ്രവര്‍ത്തനക്ഷമമായതോടെ രാജ്യത്തെ വിമാനത്താവളങ്ങളുടെ എണ്ണം നൂറു തികച്ചതായി പ്രധാനമന്ത്രി പറഞ്ഞു. വിജയ് ഹസാരെ ട്രോഫിയില്‍ സെഞ്ച്വറി നേടുന്ന ആദ്യ സിക്കിമില്‍ നിന്നുള്ള യുവ ക്രിക്കറ്റ് താരം നിലേഷ് ലാമിചനായിയെക്കുറിച്ച് പ്രധാനമന്ത്രി പ്രസംഗത്തില്‍ പരാമര്‍ശിച്ചു. പാക്യോംഗ് വിമാനത്താവളം സിക്കിമിലേക്കുള്ള ബന്ധപ്പെടല്‍ വന്‍തോതില്‍ വര്‍ദ്ധിപ്പിക്കുമെന്ന് പ്രധാനമന്ത്രി പറഞ്ഞു. സാധാരണക്കാരന് ഈ വിമാനത്താവളം പ്രയോജനപ്പെടുമെന്ന് ഉറപ്പുവരുത്താന്‍ ഇത് ഉഡാന്‍ പദ്ധതിയുടെ ഭാഗമാക്കിയിട്ടുണ്ടെന്നും പ്രധാനമന്ത്രി പറഞ്ഞു. മൊത്തം വടക്കു കിഴക്കന്‍ മേഖലയില്‍ അടിസ്ഥാന സൗകര്യവും, വൈകാരിക ബന്ധവും വര്‍ദ്ധിപ്പിക്കാന്‍ ഊന്നല്‍ നല്‍കി വരികയാണെന്ന് പ്രധാനമന്ത്രി പറഞ്ഞു. വികസന പ്രവര്‍ത്തനങ്ങള്‍ വിലയിരുത്താന്‍ വടക്കു കിഴക്കന്‍ സംസ്ഥാനങ്ങള്‍ താന്‍ വ്യക്തിപരമായി നിരവധി തവണ സന്ദര്‍ശിച്ചിട്ടുണ്ടെന്ന് പ്രധാനമന്ത്രി പറഞ്ഞു. ഇതിനു പുറമെ, കേന്ദ്ര മന്ത്രിമാരും മേഖല തുടര്‍ച്ചയായി സന്ദര്‍ശിക്കുന്നുണ്ട്, അദ്ദേഹം കൂട്ടിച്ചേര്‍ത്തു. ഇതിന്റെ ഫലം താഴെത്തട്ടില്‍ ദൃശ്യമാണെന്ന് പ്രധാനമന്ത്രി ചൂണ്ടിക്കാട്ടി. വര്‍ദ്ധിച്ച വ്യോമ, റെയില്‍ ബന്ധങ്ങള്‍, മെച്ചപ്പെട്ട റോഡുകള്‍, വലിയ പാലങ്ങള്‍ എന്നിവ പ്രധാനമന്ത്രി ചൂണ്ടിക്കാട്ടി. രാജ്യത്തുള്ള 100 വിമാനത്താവളങ്ങളില്‍ 35 എണ്ണം കഴിഞ്ഞ നാലു വര്‍ഷത്തിനുള്ളിലാണ് പ്രവര്‍ത്തനക്ഷമമായതെന്ന് പ്രധാനമന്ത്രി പറഞ്ഞു. ജൈവ കൃഷിയില്‍ സിക്കിം കൈവരിച്ച പുരോഗതി പ്രധാനമന്ത്രി പരാമര്‍ശിച്ചു. ‘വടക്കു കിഴക്കന്‍ മേഖലക്കായി ജൈവ മൂല്യ വികസന ദൗത്യത്തിന്’ കേന്ദ്ര ഗവണ്‍മെന്റ് തുടക്കം കുറിച്ചിട്ടുണ്ടെന്ന് പ്രധാനമന്ത്രി പറഞ്ഞു.
പുനരുപയോഗിക്കാവുന്ന ഊര്‍ജം സംബന്ധിച്ചുള്ള ഇന്ത്യ-ഗയാന ധാരണാപത്രത്തെക്കുറിച്ചു മന്ത്രിസഭ മുമ്പാകെ വിശദീകരിക്കപ്പെട്ടു

പുനരുപയോഗിക്കാവുന്ന ഊര്‍ജം സംബന്ധിച്ചുള്ള ഇന്ത്യ-ഗയാന ധാരണാപത്രത്തെക്കുറിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുമ്പാകെ വിശദീകരിക്കപ്പെട്ടു. ഊര്‍ജ-പുതിയതും പുനരുപയോഗിക്കാവുന്നതുമായ ഊര്‍ജ വകുപ്പു സഹമന്ത്രി ശ്രീ. ആര്‍.കെ.സിങ്ങും ഗയാനയുടെ സെക്കന്‍ഡ് വൈസ് പ്രസിഡന്റും സഹകരണ വിദേശകാര്യ മന്ത്രിയുമായ ബഹുമാനപ്പെട്ട ശ്രീ. കാള്‍ ബി.ഗ്രീനിഡ്ജും 2018 ജനുവരി 30നു ന്യൂഡെല്‍ഹിയില്‍വെച്ചാണു ധാരണാപത്രം ഒപ്പുവെച്ചത്. പരസ്പര നേട്ടത്തിന്റെയും തുല്യതയുടെയും അന്യോന്യതയുടെയും അടിസ്ഥാനത്തില്‍ പുതിയതും പുനരുപയോഗിക്കാവുന്നതുമായ ഊര്‍ജ മേഖലകളില്‍ സാങ്കേതിക ഉഭയകക്ഷി സഹകരണം പ്രോല്‍സാഹിപ്പിക്കുന്നതിനായി സഹകരണാടിസ്ഥാനത്തിനുള്ള സ്ഥാപനപരമായ ബന്ധത്തിന് അടിത്തറയിടുക എന്നതാണു ധാരണാപത്രത്തിലൂടെ ഇരു വിഭാഗവും ലക്ഷ്യംവെക്കുന്നത്. സഹകരിക്കാവുന്ന മേഖലകള്‍ സംബന്ധിച്ച കാര്യങ്ങള്‍ പുനരവലോകനം ചെയ്യാനും നിരീക്ഷിക്കാനും ചര്‍ച്ച ചെയ്യാനുമായി സംയുക്ത പ്രവര്‍ത്തന സമിതി രൂപീകരിക്കാനും ധാരണാപത്രത്തില്‍ പദ്ധതിയുണ്ട്. വൈദഗ്ധ്യമുള്ളവരുടെ കൈമാറ്റവും വിവരശൃംഖല രൂപീകരിക്കലും സാധ്യമാക്കുക എന്ന ഉദ്ദേശ്യവും ധാരണാപത്രത്തിനുണ്ട്. ഇരു രാജ്യങ്ങളുമായുള്ള ഉഭയകക്ഷി സഹകരണം ശക്തിപ്പെടുത്തുന്നതിനു ധാരണാപത്രം സഹായകമാകും.
വ്യോമസേനാ ദിനത്തിൽ ഇന്ത്യൻ വ്യോമസേനയെ പ്രധാനമന്ത്രി അഭിവാദ്യം ചെയ്തു

ഇന്ത്യൻ വ്യോമസേന അംഗങ്ങൾക്കും അവരുടെ കുടുംബങ്ങൾക്കും വ്യോമസേനാ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു; "വ്യോമസേനാ ദിനത്തിൽ നമ്മുടെ വ്യോമസേനാംഗങ്ങൾക്കും അവരുടെ കുടുംബങ്ങൾക്കും അഭിവാദ്യങ്ങൾ. ഇന്ത്യൻ വ്യോമസേന ധൈര്യത്തിന്റെയും ഉത്സാഹത്തിന്റെയും പ്രൊഫഷണലിസത്തിന്റെയും പര്യായമാണ്. രാജ്യത്തെ പ്രതിരോധിക്കുന്നതിലും വെല്ലുവിളികളുടെ സമയത്ത് തങ്ങളുടെ മാനുഷിക മനോഭാവത്തിലൂടെയും അവർ വ്യതിരിക്തരാണ്."
പാരദീപ് റിഫൈനറി പ്രധാനമന്ത്രി രാഷ്ട്രത്തിന് സമര്‍പ്പിച്ചു

ഒഡീഷയിലെ പാരദീപ് എണ്ണ ശൂദ്ധീകരണശാല ഇന്ന് (7 ഫെബ്രുവരി 2016) പ്രധാനമന്ത്രി ശ്രീ.നരേന്ദ്ര മോദി രാഷ്ട്രത്തിന് സമര്‍പ്പിച്ചു. വികസനവുമായി ബന്ധപ്പെട്ട ഒരു ഗവണ്‍മെന്റ് പരിപാടിയില്‍ ഇത്രയധികം ജനങ്ങള്‍ പങ്കെടുത്തത് അഭിനന്ദനാര്‍ഹമാണെന്ന് പരിപാടിയിക്കെത്തിയ ജനക്കൂട്ടത്തെ അഭിസംബോധന ചെയ്യവെ പ്രധാനമന്ത്രി പറഞ്ഞു. പാരദീപ് ഒഡീഷയിലെ ജനങ്ങള്‍ക്ക് വികസനത്തിന്റെ ദ്വീപായി മാറുമെന്ന് ഒഡീഷ മുന്‍ മുഖ്യമന്ത്രി ശ്രീ.ബിജു പട്‌നായികിനെ അനുസ്മരിച്ചുകൊണ്ട് പ്രധാനമന്ത്രി പറഞ്ഞു. പദ്ധതി വഴി യുവാക്കള്‍ക്ക് തൊഴിലവസരങ്ങള്‍ ലഭ്യമാവുകയും ഇന്ധനത്തിനായി വിറകിനെ ആശ്രയിക്കുന്ന രാജ്യത്തൊട്ടാകെയുള്ള വീട്ടമ്മമാര്‍ക്ക് പാചകവാകതം ലഭ്യമാവുകയും ചെയ്യുമെന്ന് പ്രധാനമന്ത്രി പറഞ്ഞു. മുദ്ര, സ്റ്റാര്‍ട്ടപ്പ് എന്നീ ഗവണ്‍മെന്റ് പദ്ധതികള്‍ യുവാക്കള്‍ക്ക് ഏറെ പ്രയോജനം ചെയ്യുമെന്ന് പ്രധാനമന്ത്രി പറഞ്ഞു. റിഫൈനറിയിലെ പ്രധാന കണ്‍ട്രോള്‍ റൂമും തദ്ദേശീയ സാങ്കേതിക വിദ്യ ഉപയോഗിച്ച് നിര്‍മ്മിച്ച ഇന്‍ഡ്മാക്‌സ് യൂണിറ്റും സന്ദര്‍ശിച്ച പ്രധാനമന്ത്രി, പ്ലാന്റിലെ ഇന്റ്മാക്‌സ് പ്രൊഡക്ഷന്‍ സംവിധാനങ്ങള്‍ ഇന്ത്യയില്‍ നിര്‍മ്മിക്കൂ പദ്ധതിയുടെ സാക്ഷാത്കാരമാണെന്ന് ചൂണ്ടിക്കാട്ടി.
വനിതാ ജനപ്രതിനിധികളുടെ ദേശീയസമ്മേളനത്തിന്റെ സമാപനച്ചടങ്ങില് പ്രധാനമന്ത്രി പങ്കെടുത്തു

പാര്ലമെന്റ് ഹാളില് നടന്ന വനിതാ ജനപ്രതിനിധികളുടെ ദേശീയസമ്മേളനത്തിന്റെ സമാപനച്ചടങ്ങില് പ്രധാനമന്ത്രി ശ്രീ. നരേന്ദ്രമോദി പ്രസംഗിച്ചു. സ്ത്രീകള് നേതൃത്വം നല്കുന്ന വികസനത്തിന്റെ പ്രസക്തിക്കാണ് അദ്ദേഹം തന്റെ വാക്കുകളില് ഊന്നല് നല്കിയത്. വനിതാവികസനത്തിനപ്പുറം വനിതകള് നയിക്കുന്ന വികസനത്തെക്കുറിച്ചു നാം ചിന്തിക്കണമെന്ന് പ്രധാനമന്ത്രി പറഞ്ഞു. ഇത്തരമൊരു സമ്മേളനം സംഘടിപ്പിച്ചതിനു സ്പീക്കര് ശ്രീമതി. സുമിത്രാ മഹാജനെ അദ്ദേഹം അഭിനന്ദിച്ചു. ഇത്തരം പരിപാടികളില്നിന്നു നേരിട്ടു ലഭിക്കുന്ന അറിവിനപ്പുറം പ്രതിനിധികള് പരസ്പരം അനൗദ്യോഗികമായി പങ്കുവെക്കുന്ന വിവരങ്ങളും വളരെ ഗുണകരമാണെന്നു പ്രധാനമന്ത്രി ചൂണ്ടിക്കാട്ടി. ഒരേ സമയം ഒന്നിലധികം കാര്യങ്ങള് ചെയ്യുകയെന്ന ആധുനികകാല മാനേജ്മെന്റ് ആശയം സ്ത്രീകള്ക്കു പ്രകൃത്യാ ഉണ്ടെന്നു പ്രധാനമന്ത്രി പറഞ്ഞു. തങ്ങളുടെ മണ്ഡലത്തിലെ പ്രവര്ത്തനങ്ങള്ക്കായി സാങ്കേതികവിദ്യ ഉപയോഗപ്പെടുത്താന് വനിതാജനപ്രതിനിധികളെ അദ്ദേഹം ആഹ്വാനം ചെയ്തു. ഇക്കാര്യത്തില് തനിക്കു വ്യക്തിപരമായുള്ള അനുഭവം വിശദീകരിച്ചു ശ്രീ. നരേന്ദ്ര മോദി മൈഗവിലൂടെയും നരേന്ദ്ര മോദി ആപ്പിലൂടെയും ലഭിക്കുന്ന ആശയങ്ങളെയും കാഴ്ചപ്പാടുകളെയും കുറിച്ചും സംസാരിച്ചു.
കിന്നൗറിലെ  ഉരുൾപൊട്ടലിലുണ്ടായ  ജീവഹാനിയിൽ  പ്രധാനമന്ത്രി അനുശോചിച്ചു

കിന്നൗറിലെ ഉരുൾപൊട്ടലിൽ ജീവഹാനി സംഭവിച്ചതിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു; "കിന്നൗറിലെ ഉരുൾപൊട്ടൽ ദുരന്തം വളരെ ദുഖകരമാണ്. ദുഖകരമായ ഈ വേളയിൽ എന്റെ ചിന്തകൾ ജീവൻ നഷ്ടപ്പെട്ടവരുടെ കുടുംബത്തോടൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കട്ടെ. രക്ഷാപ്രവർത്തനങ്ങൾ നടക്കുന്നു, ഇപ്പോഴും കുടുങ്ങിക്കിടക്കുന്നവരെ . സഹായിക്കാൻ സാധ്യമായതെല്ലാം ചെയ്യുന്നു. "
ഇസ്രയേലിലെ ഇന്ത്യന്‍ സമൂഹത്തെ പ്രധാനമന്ത്രി അഭിസംബോധന ചെയ്തു

ടെല്‍ അവീവില്‍ ബുധനാഴ്ച നടന്ന ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദി ഇസ്രയേലിലെ ഇന്ത്യന്‍ സമൂഹത്തെ അഭിസംബോധന ചെയ്തു. ഇതാദ്യമായാണ് ഒരു ഇന്ത്യന്‍ പ്രധാനമന്ത്രി ഇസ്രയേല്‍ സന്ദര്ശി്ക്കുന്നതെന്നും ഇതിന് സ്വാതന്ത്ര്യം ലഭിച്ച് നീണ്ട 70 വര്ഷിങ്ങള്‍ എടുത്തുവെന്നും ചൂണ്ടിക്കാണിച്ചുകൊണ്ടാണ് പ്രധാനമന്ത്രി തന്റെ പ്രസംഗം ആരംഭിച്ചത്. തന്റെ സന്ദര്ശ നത്തിലുടനീളം നല്കിധയ ഊഷ്മളമായ വരവേല്പ്പിയനും ആദരവിനും അദ്ദേഹം ഇസ്രയേല്‍ പ്രധാനമന്ത്രി ബെഞ്ചമിന്‍ നെതന്യാഹുവിന് നന്ദി പറഞ്ഞു. ഇന്ത്യയും ഇസ്രയേലും തമ്മിലുള്ള നയതന്ത്ര ബന്ധത്തിന് 25 വര്ഷുത്തിന്റെ പഴക്കമേ ഉള്ളൂവെങ്കിലും ഇരു രാജ്യങ്ങളും തമ്മിലുള്ള ബന്ധത്തിന് നിരവധി നൂറ്റാണ്ടുകളുടെ പഴക്കമുണ്ടെന്ന് പ്രധാനമന്ത്രി പറഞ്ഞു. 13 ാം നൂറ്റാണ്ടില്‍ ഇന്ത്യന്‍ സൂഫി സന്യാസി ബാബാ ഫരീദ് ജറൂസലമിലെത്തുകയും അവിടെ ഒരു ഗുഹയില്‍ ധ്യാനനിരതനായിരിക്കുകയും ചെയ്തിട്ടുണ്ടെന്ന് പ്രധാനമന്ത്രി വ്യക്തമാക്കി. പാരമ്പര്യം, സംസ്‌കാരം, വിശ്വാസം, സൗഹൃദം എന്നിവയിലധിഷ്ഠിതമായ ബന്ധമാണ് ഇന്ത്യയും ഇസ്രയേലും തമ്മിലുള്ളതെന്ന് പ്രധാനമന്ത്രി വിശേഷിപ്പിച്ചു. ഇന്ത്യയിലെയും ഇസ്രയേലിലെയും ആഘോഷങ്ങളിലുള്ള സമാനത അദ്ദേഹം ചൂണ്ടിക്കാട്ടി. ഈ അവസരത്തില്‍ ഹോളി, പുരിം, ദീപാവലി, ഹനുക്കാ എന്നിവയെപ്പറ്റി അദ്ദേഹം പരാമര്ശി്ച്ചു. സാങ്കേതികവിദ്യയില്‍ ഇസ്രയേല്‍ കൈവരിച്ച മതിപ്പുളവാക്കുന്ന നേട്ടങ്ങള്‍ എടുത്തു പറഞ്ഞ പ്രധാനമന്ത്രി ആ രാഷ്ട്രത്തിന്റെ ദീര്ഘസകാല പാരമ്പര്യങ്ങളായ ധീരത, രക്തസാക്ഷിത്വം എന്നിവയും അനുസ്മരിച്ചു. ഒന്നാം ലോക മഹായുദ്ധത്തിന്റെ സമയത്ത് ഹൈഫയുടെ വിമോചനത്തിനായി ഇന്ത്യന്‍ സൈനികര്‍ നിര്ണാ്യക പങ്കു വഹിച്ചിട്ടുണ്ടെന്ന് പ്രധാനമന്ത്രി വ്യക്തമാക്കി. ഇന്ത്യയിലും ഇസ്രയേലിലും ഇന്ത്യന്‍ സമൂഹം നല്കിണയ മഹത്തായ സംഭാവനകളെ പ്രധാനമന്ത്രി എടുത്തു പറഞ്ഞു. കണ്ടുപിടിത്തങ്ങളോടുള്ള ഇസ്രയേലിന്റെ ഉത്സാഹത്തെ പ്രശംസിച്ച പ്രധാനമന്ത്രി ജിയോ തെല്മ്ല്‍ പവര്‍, സൗരോര്ജ്ജ് പാനലുകള്‍, അഗ്രോ ബയോടെക്‌നോളജി, സുരക്ഷ എന്നീ മേഖലകളില്‍ ഇസ്രയേല്‍ വന്‍ പുരോഗതിയാണ് കൈവരിച്ചിട്ടുള്ളതെന്ന് വ്യക്തമാക്കി. അടുത്ത കാലത്ത് ഇന്ത്യയില്‍ നടപ്പിലാക്കിയ പരിഷ്‌കാരങ്ങളുടെ പൊതുവായ രൂപം പ്രധാനമന്ത്രി അവതരിപ്പിച്ചു. ജി.എസ്.ടി നടപ്പിലാക്കല്‍, പ്രകൃതി വിഭവങ്ങള്‍ ലേലം ചെയ്യല്‍, ഇന്ഷുമറന്സ്ാ, ബാങ്കിംഗ് മേഖലകളിലെ പരിഷ്‌കരണങ്ങള്‍, നൈപുണ്യ വികസനം എന്നിവയെല്ലാം അദ്ദേഹം പരാമര്ശിുച്ചു. 2022 ഓടെ കര്ഷപകരുടെ വരുമാനം ഇരട്ടിയാക്കാന്‍ ഗവണ്മെ്ന്റ് ഉദ്ദേശിക്കുന്നതായി അദ്ദേഹം വ്യക്തമാക്കി. ഇന്ത്യയില്‍ രണ്ടാം ഹരിത വിപ്ലവം കൊണ്ടുവരുന്നതില്‍ ഇസ്രയേലുമായുള്ള പങ്കാളിത്തം നിര്ണാക കമാണെന്ന് അദ്ദേഹം പറഞ്ഞു. ശാസ്ത്രം, നൂതനാശയം, ഗവേഷണം എന്നിവ ഭാവിയില്‍ ഇസ്രയേലും ഇന്ത്യയും തമ്മിലുള്ള ബന്ധത്തിന്റെ അടിത്തറയാവുമെന്ന് പ്രധാനമന്ത്രി പറഞ്ഞു. മുംബൈ ഭീകരാക്രമണത്തെ അതിജീവിച്ച മോഷെ ഹോള്‌് തസ്ബര്ഗുനമായി കൂടിക്കാഴ്ച നടത്തിയ കാര്യവും പ്രധാനമന്ത്രി അനുസ്മരിച്ചു. ഇസ്രയേലി സൈന്യത്തില്‍ നിര്ബരന്ധിത സേവനമനുഷ്ഠിച്ചിട്ടുണ്ടെങ്കിലും ഇസ്രയേലിലെ ഇന്ത്യന്‍ സമൂഹത്തിന് ഒ.സി.ഐ കാര്ഡുഠകള്‍ അനുവദിക്കുമെന്ന് പ്രധാനമന്ത്രി ഉറപ്പു നല്കിയ. ഇസ്രയേലില്‍ ഇന്ത്യന്‍ സാംസ്‌കാരിക കേന്ദ്രം സ്ഥാപിക്കുമെന്ന് അദ്ദേഹം പറഞ്ഞു. ഇന്ത്യക്കും ഇസ്രയേലിനുമിടയില്‍ നേരിട്ടുള്ള വിമാന സര്വീസസ് ഉടന്‍ ആരംഭിക്കുമെന്നും പ്രധാനമന്ത്രി അറിയിച്ചു.
ഏഷ്യന്‍ ചാംപ്യന്‍സ് ട്രോഫി നേടിയ വനിതാ ഹോക്കി ടീമിനെ പ്രധാനമന്ത്രി അഭിനന്ദിച്ചു

ഏഷ്യന്‍ ചാംപ്യന്‍സ് ട്രോഫി 2016 കരസ്ഥമാക്കിയ ഇന്ത്യയുടെ വനിതാ ഹോക്കി ടീമംഗങ്ങളെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘ഏഷ്യന്‍ ചാംപ്യന്‍സ് ട്രോഫി 2016 നേടിയ നമ്മുടെ വനിതാ ഹോക്കി ടീമിന് അഭിനന്ദനങ്ങള്‍. ഇന്ത്യന്‍ ഹോക്കിയെ സംബന്ധിച്ച് ഏറെ വിലപ്പെട്ട നിമിഷമാണിത്’, പ്രധാനമന്ത്രി പറഞ്ഞു.
ലോകമഹായുദ്ധങ്ങളിൽ ഇറ്റലിയിൽ പോരാടിയ ഇന്ത്യൻ സൈനികരുടെ അനുസ്മരണത്തിൽ പങ്കെടുത്ത  പ്രധാനമന്ത്രി സിഖ് സമൂഹത്തിന്റെയും സ്ഥാപനങ്ങളുടെയും പ്രതിനിധികളുമായി കൂടിക്കാഴ്ച നടത്തി

ഒന്നാം ലോകമഹായുദ്ധത്തിലും രണ്ടാം ലോകമഹായുദ്ധത്തിലും ഇറ്റലിയിൽ പോരാടിയ ഇന്ത്യൻ സൈനികരുടെ അനുസ്മരണത്തിൽ പങ്കെടുത്ത സിഖ് സമൂഹത്തിന്റെയും സ്ഥാപനങ്ങളുടെയും പ്രതിനിധികൾ ഉൾപ്പെടെ വിവിധ സാമൂഹിക സംഘടനകളിലെ അംഗങ്ങളുമായി പ്രധാനമന്ത്രി ശ്രീ നരേന്ദ്ര മോദി കൂടിക്കാഴ്ച നടത്തി. ഈ യുദ്ധങ്ങളിൽ ഇന്ത്യൻ സൈനികർ കാണിച്ച വീര്യത്തിന് പ്രധാനമന്ത്രി ആദരാഞ്ജലികൾ അർപ്പിച്ചു
ആയുഷ്മാന്‍ ഭാരത് പദ്ധതിയില്‍ അംഗത്വം ഒരു കോടി തികച്ച ഗുണഭോക്താവുമായി ആശയവിനിമയം നടത്തി  പ്രധാനമന്ത്രി

ആയുഷ്മാന്‍ ഭാരത് പദ്ധതിയിലെ ഗുണഭോക്താക്കളുടെ എണ്ണം ഒരു കോടി കവിഞ്ഞ സാഹചര്യത്തില്‍ ആഹ്ലാദം പ്രകടിപ്പിച്ച് പ്രധാനമന്ത്രി ശ്രീ നരേന്ദ്ര മോദി. പദ്ധതിയിലെ അംഗങ്ങളുടെ എണ്ണം ഒരു കോടിയിലെത്തിയതില്‍ രാജ്യത്തെ ഓരോ പൗരനും അഭിമാനിക്കാമെന്ന് ട്വീറ്റുകളിലൂടെ പ്രധാനമന്ത്രി അറിയിച്ചു ”രണ്ട് വര്‍ഷത്തിനിടെ ഈ പദ്ധതി നിരവധിപ്പേരുടെ ജീവിതത്തില്‍ ഗുണപരമായ മാറ്റങ്ങള്‍ക്ക് വഴിവച്ചു. എല്ലാ ഗുണഭോക്താക്കളേയും അവരുടെ കുടുംബങ്ങളേയും ഞാന്‍ അഭിനന്ദിക്കുന്നു. അവരുടെ ആരോഗ്യത്തിനായി പ്രാര്‍ത്ഥിക്കുന്നു” – അദ്ദേഹം പറഞ്ഞു. എല്ലാ ഡോക്ടര്‍മാരുടെയും നേഴ്സുമാരുടെയും ആയുഷ്മാന്‍ പദ്ധതിയുമായി ബന്ധപ്പെട്ട് പ്രവര്‍ത്തിച്ച മറ്റുള്ളവരുടെയും ശ്രമങ്ങളെ അഭിനന്ദിക്കുന്നുവെന്നും അദ്ദേഹം പറഞ്ഞു. ”അവരുടെ പരിശ്രമങ്ങള്‍ ഇതിനെ ലോകത്തെ ഏറ്റവും വലിയ ആരോഗ്യ പദ്ധതിയാക്കി മാറ്റി. ഈ പദ്ധതി രാജ്യത്തെ നിരവധി പേരുടെ, പ്രത്യേകിച്ച് പാവപ്പെട്ടവരുടേയും ആലംബഹീനരുടേയും വിശ്വാസം പിടിച്ചുപറ്റി” – പ്രധാനമന്ത്രി പറഞ്ഞു. ആയുഷ്മാന്‍ ഭാരതിന്റെ സവിശേഷതകള്‍ വിശദീകരിക്കുമ്പോള്‍ രാജ്യത്ത് എവിടെ നിന്നും സേവനം ലഭിക്കുന്നതാണ് ഇതിന്റെ ഏറ്റവും വലിയ പ്രത്യേകതകളില്‍ ഒന്നെന്ന് പ്രധാനമന്ത്രി വ്യക്തമാക്കി. ”ഗുണഭോക്താക്കള്‍ക്ക് അവര്‍ രജിസ്റ്റര്‍ ചെയ്ത സ്ഥലത്തു നിന്ന് മാത്രമല്ല രാജ്യത്തെവിടെ നിന്നും ഏറ്റവും മികച്ചതും കുറഞ്ഞ ചെലവിലുമുള്ള വൈദ്യസഹായം ലഭിക്കും. ഇത് ദൂരസ്ഥലങ്ങളില്‍ ജോലി ചെയ്യുന്നവര്‍ക്കും രജിസ്റ്റര്‍ ചെയ്ത സ്ഥലത്തല്ലാതെ ജീവിക്കുന്നവര്‍ക്കും ഉപകാരപ്രദമാണ്” – ശ്രീ. മോദി ട്വീറ്റില്‍ കുറിച്ചു. നിലവിലെ സാഹചര്യത്തില്‍ ആയുഷ്മാന്‍ ഭാരത് ഗുണഭോക്താക്കളുമായ് ആശയവിനിമയം നടത്താനാകില്ലെന്ന് പ്രധാനമന്ത്രി പറഞ്ഞു. എങ്കിലും പദ്ധതിയിലെ ഗുണഭോക്താക്കളുടെ എണ്ണം ഒരു കോടി തികച്ച മേഘാലയ സ്വദേശി പൂജ തപയുമായ് അദ്ദേഹം ടെലിഫോണില്‍ സംസാരിച്ചു.
2020 ടോക്കിയോ ഒളിമ്പിക്സിൽ വെങ്കല മെഡൽ നേടിയ ഇന്ത്യൻ പുരുഷ ഹോക്കി ടീമിനെ പ്രധാനമന്ത്രി അഭിനന്ദിച്ചു

ടോക്കിയോ ഒളിമ്പിക്സ് 2020 ൽ വെങ്കല മെഡൽ നേടിയ ഇന്ത്യൻ പുരുഷ ഹോക്കി ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഈ നേട്ടത്തിലൂടെ അവർ മുഴുവൻ രാജ്യത്തിന്റെയും, പ്രത്യേകിച്ച് നമ്മുടെ യുവാക്കളുടെയും മനസ്സിൽ ഇടം പിടിച്ചതായും പ്രധാനമന്ത്രി പറഞ്ഞു. ഒരു ട്വീറ്റിൽ പ്രധാനമന്ത്രി പറഞ്ഞു : ചരിത്രപരം ! ഓരോ ഇന്ത്യക്കാരന്റെയും ഓർമ്മയിൽ കൊത്തിവയ്ക്കപ്പെടുന്ന ദിവസം. വെങ്കലം നേടിയതിന് നമ്മുടെ പുരുഷ ഹോക്കി ടീമിന് അഭിനന്ദനങ്ങൾ. ഈ നേട്ടത്തിലൂടെ, അവർ മുഴുവൻ രാജ്യത്തിന്റെയും, പ്രത്യേകിച്ച് നമ്മുടെ യുവാക്കളുടെയും മനസ്സിൽ ഇടം പിടിച്ചു. നമ്മുടെ ഹോക്കി ടീമിനെക്കുറിച്ച് ഇന്ത്യ അഭിമാനിക്കുന്നു
ഗുരുനാനാക് ജയന്തിനാളില്‍ പ്രധാനമന്ത്രി ശ്രീ. ഗുരു നാനാക് ദേവ് ജിക്കു പ്രണാമം അര്‍പ്പിച്ചു

ഗുരുനാനാക് ജയന്തിനാളില്‍ പ്രധാനമന്ത്രി ശ്രീ. നരേന്ദ്ര മോദി, ശ്രീ. ഗുരു നാനാക് ദേവ് ജിക്കു പ്രണാമം അര്‍പ്പിച്ചു. ‘ശ്രീ. ഗുരു നാനാക് ദേവ് ജി നമ്മെ സത്യത്തിന്റെയും ധര്‍മത്തിന്റെയും അനുകമ്പയുടെയും വഴി പഠിപ്പിച്ചു. സമൂഹത്തില്‍നിന്ന് അനീതിയും അസമത്വവും നീക്കുന്നതില്‍ അദ്ദേഹം പ്രതിജ്ഞാബദ്ധനായിരുന്നു. അദ്ദേഹം വിദ്യയുടെ കരുത്തില്‍ വിശ്വസിച്ചിരുന്നു. അദ്ദേഹത്തിന്റെ ജന്മനാളില്‍ നാം അദ്ദേഹത്തെ വണങ്ങുകയും അദ്ദേഹത്തിന്റെ പ്രചോദനാത്മകമായ ചിന്തകള്‍ അനുസ്മരിക്കുകയും ചെയ്യുന്നു’, പ്രധാനമന്ത്രി പറഞ്ഞു.